220 



PIECES A L'APPUl. 



triolet. 



M'amie est belle et blanche et bloie , 

 Courtoise et coulouree a point , 

 Et cloulce , debonnaire et quoie ; 

 M'amie est belle et blanche et bloie , 

 Et plaisans et plaine de ioie. 

 De biens deffault en li n'a point. 

 M'amie est belle , blanche et bloie , 

 Courtoise et coulouree a point. 



Adieu amis , adieu amie , 

 Adieu Robin , adieu Maret. 

 Pense a moi , ne m'oublie mie. 

 Adieu amis , adieu amie. 

 Tu aras ceste chalemie , 

 Et tu cest coler pour touret. 

 Adieu amis , adieu amie , 

 Adieu Robin, adieu Maret. 



Cl)att00tt. 



Bergiere iolie, 

 Menons chiere lie 

 En ce bois rame. 

 Mon ami' i'en prie, 

 Car la gaie vie 

 Ay tousiours ame. 



En ce temps d'este , 

 Par ioieusete 

 Voel rire et chanter. 

 C'est bien ma santc 

 Et ma volente 

 De souvent fester. 



L'en doibt bien loer 

 Qui se scet ioer 

 Envoiseement. 

 II vault miex danser 

 Qu'en triste penser 

 Manoir longhement. 



Qui vit tristement 

 IN'y poet bonnement 

 Trouver nulle avance. 

 Anoy fait tourment 

 Au corps , et briefment 

 A 1'ame grevance. 



